als_Latn dik_Latn sag_Latn
18.03.2008, - E Martë
Ministri Enver Hoxhaj u takua me drejtorët komunalë të arsimit
Në takimin që ministri Enver Hoxhaj pati me drejtorët komunalë të arsimit, u diskutua për rrjedhat në fushën e arsimit në këto komuna. Ndër të tjera, ministri i porositi drejtorët që të përqëndrohen në implementimin e Strategjisë së Arsimit Paruniversitar.
Gjatë këtij takimi ministri pasi i falënderoi drejtorët për punën që bëjnë, i njoftoi se takimet e tilla do të mbahen një herë në muaj, me qëllim të bashkëpunimit në fushën e arsimit. Ai kërkoi nga drejtorët që ta analizojnë Ligjin për Arsimin fillor dhe të Mesëm para fillimit të amandamentimit të tij. Çështje tjetër me rëndësi që e përmendi ministri gjatë këtij takimi është përshtatshmëria e infrastrukturës shkollore me planprogramet mësimore. U kërkua nga drejtorët që të shqyrtojnë mirë buxhetin komunal, ndërsa kërkesat për ndërtime të reja të vijnë me kohë në MASHT në mënyrë që të kryhen procedurat e parapara.
Mustafë Kadriu, udhëheqës i njësisë për standarde dhe vlerësime në MASHT bëri të ditur se më 20 mars 2008 do të realizohet testi për klasat e V– ta në 14 komuna të Kosovës. Halim Hyseni, këshilltar i ministrit, foli për përgatitjet që duhet të bëhen me rastin e përfundimit të vitit shkollor dhe fillimit të vitit të ardhshëm, lidhur me dokumentacionin pedagogjik dhe monitorimin që duhet bërë nëpër shkolla. Habib Aliu, u.d. i drejtorit të Departamentit të arsimit parauniversitar i njoftoi drejtorët se më 21 mars, ora e parë e mësimit do t’i kushtohet “Ditës botërore kundër tuberkulozit” meqenëse më 24 mars, kur edhe shënohet kjo ditë në botë, nxënësit janë në pushim pranveror.
Drejtorët komunalë të arsimit paraqitën vështirësitë në komunat e tyre, ndërsa ministri i falenderoi për mënyrën e bashkëpunimit. Ministri theksoi se pas përfundimit të fazës së shkollave kontenierë, do të vazhdojmë me ndërtimin e shkollave të reja, kështu që i luti drejtorët të bëjnë listën e shkollave që duhet të ndërtohen.
Ministri kërkoi nga drejtorët që të ndikojnë në parandalimin e braktisjes së shkollës nga ana e nxënësve. Ai më tutje foli edhe për dëftesat e reja shkollore me llogo të re të Republikës së Kosovës si dhe çështjen e teksteve shkollore. Ai kërkoi nga drejtorët që të bisedojnë me arsimtarët lidhur me problemet dhe vështirësitë që kanë lidhur me tekstet shkollore, vërejtje të cilat duhet të përcillen në MASHT.
Drejtorëve komunalë iu shpërndanë kopjet e Strategjisë për Arsimin Parauniversitar, Ligji për arsimin dhe aftësimin e të rriturve, Ligjin për botimin e teksteve shkollore, mjeteve mësimore, lektyrës shkollore dhe dokumentacionit pedagogjik, Ligji për arsimin dhe aftësimin profesional, Ligjin mbi edukimin paarashkollor dhe Ligji për inspektimin e arsimit në Kosovë.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn